סטיבן וילסון

סטיבן ג'ון וילסון (באנגלית: Steven John Wilson, נולד ב־3 בנובמבר 1967 בעיר המל המפסטייד שבבריטניה) הוא מוזיקאי, זמר, כותב שירים ומפיק מוזיקלי אנגלי. ידוע בעיקר כמקים, סולן, גיטריסט וכותב השירים של להקת הרוק המתקדם פורקיופיין טרי. לאחר פירוק הלהקה המשיך בקריירת סולו. במקביל, חבר בלהקות נואו מאן ובלאקפילד בשיתוף עם הזמר הישראלי אביב גפן, וכן לוקח חלק בהרכב Storm Corrosion יחד עם סולן להקת אופת', מיקאל אוקרפלט. וילסון ידוע בכישורי ההפקה והמיקס שלו ובסאונד הייחודי שלו. בנוסף לעבודה על יצירותיו, כישרונו בא לידי ביטוי גם בהפקת האלבומים Heritage, Blackwater Park, Deliverance ו-Damnation של להקת המטאל המתקדם השוודית אופת'. וילסון הפיק גם את האלבום הרביעי של להקת המטאל הישראלית אורפנד לנד ואלבומים של להקות רבות אחרות, בעיקר להקות רוק מתקדם. בשנת 2009 הוציא ביחד עם רוברט פריפ גרסאות מחודשות עם סאונד משופר לאלבומים נבחרים של קינג קרימזון. לאחר שסיים את דרכו בלהקת פורקיופיין טרי, החל בקריירת סולו. ב-2008 יצא אלבום הסולו הראשון שלו, Insurgentes. ב-2011 יצא אלבום הסולו השני של וילסון "Grace for Drowning". ב-2013 יצא אלבום הסולו השלישי של וילסון "The Raven That Refused To Sing" שהופק על ידי אלן פרסונס. ב-2015 יצא אלבום הסולו הרביעי של וילסון "Hand. Cannot. Erase." ובו מתארחת הזמרת הישראלית נינט טייב. כמו כן, טייב הצטרפה לסיבוב ההופעות של וילסון ב-2016. וילסון כבר הופיע בעבר כמה פעמים בישראל ובחודש פברואר 2019 הופיע בהיכל התרבות בת"א במסגרת סיבוב ההופעות לקידום אלבומו החמישי "To the Bone". וילסון מעדיף לשמור על פרופיל ציבורי נמוך, אך משתף תמונות של חייו באינסטגרם. הוא שיתף את החדשות שהוא התחתן עם חברתו הישראלית רותם בספטמבר 2019, ולאחר מכן שיתף את תמונת החתונה. לאשתו יש שתי בנות מנישואיה הקודמים. משפחתו גם הקימה חשבון אינסטגרם לכלבם בואי ווילסון, על שם דייוויד בואי. בראיון לג'רוזלם פוסט מ-2016 הביע את הערצתו לישראל וביקר מוזיקאים כרוג'ר ווטרס התומכים ב-BDS. וילסון הוא צמחוני ואתאיסט, ומבקר חריף של הדת המאורגנת אך נמנע מהטפה כאמן. הוא אינו מעשן ואינו צורך סמים. אלבומי אולפן Insurgentes ‏ (2008) Grace for Drowning ‏ (2011) ‎The Raven That Refused to Sing (And Other Stories)‎ ‏ (2013) ‎Hand. Cannot. Erase. ‎‏ (2015) To the Bone ‏ (2017) The Future Bites ‏ (2021) The Harmony Codex ‏ (2023) מדיה וקבצים בנושא סטיבן וילסון בוויקישיתוף אתר האינטרנט הרשמי של סטיבן וילסון סטיבן וילסון, ברשת החברתית פייסבוק סטיבן וילסון, ברשת החברתית אקס (טוויטר) סטיבן וילסון, ברשת החברתית אינסטגרם סטיבן וילסון, ברשת החברתית טיקטוק סטיבן וילסון, סרטונים בערוץ היוטיוב סטיבן וילסון, במסד הנתונים הקולנועיים IMDb (באנגלית) סטיבן וילסון, באתר אפל מיוזיק (באנגלית) סטיבן וילסון, באתר ספוטיפיי סטיבן וילסון, באתר סאונדקלאוד (באנגלית) סטיבן וילסון, באתר Last.fm (באנגלית) סטיבן וילסון, באתר AllMusic (באנגלית) סטיבן וילסון, באתר MusicBrainz (באנגלית) סטיבן וילסון, אמן באתר Encyclopedia Metallum (באנגלית) סטיבן וילסון, באתר דיזר סטיבן וילסון, באתר Discogs (באנגלית) סטיבן וילסון, באתר Songkick (באנגלית) סטיבן וילסון, באתר Genius סטיבן וילסון, באתר SecondHandSongs סטיבן וילסון, באתר בילבורד (באנגלית) סטיבן וילסון, באתר טיידל (באנגלית) סטיבן וילסון, באתר אמזון מיוזיק נופר וחש, אמש התקיימה הופעה כמעט מיסטית, אבל רובכם אפילו לא שקל להגיע, TimeOut,‏ 3 בפברואר 2019 https://www.jpost.com/israel-news/culture/meet-steven-wilson-the-anti-roger-waters-452881 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.